
Narva Paju Kooli spordisaali tasuta kasutusse andmine (MTÜ Narva Trans Jalgpallikool)
1. Asjaolud ja menetluse käik
MTÜ Narva Trans Jalgpallikool esitas 04.10.2022. a Narva Linnavalitsusele taotluse Narva Paju Kooli spordisaali tasuta kasutamise kohta. Spordisaali kasutamise eesmärk on Narva Trans Jalgpallikooli treeningute korraldamine lastele vanuses 6-12 eluaastat. Spordisaali kasutamise ajakava kooskõlastatakse Narva Paju Kooli juhtkonnaga.
Narva Trans Jalgpallikooli taotlust arutati Narva Linnavalitsuse linnavarakomisjoni 18.-20.10.2022. a koosolekul (protokoll nr 3.1-6/20-2022) ning otsustati:
· Nõustuda MTÜ Narva Trans Jalgpallikool taotlusega ning soovitada Narva Linnavalitsuse Kultuuriosakonnale anda MTÜ-le Narva Trans Jalgpallikool ajavahemikul 01.10.2022-01.04.2023 tasuta kasutusse Narva Paju kooli spordisaali 6-12 aastastele lastele treeninguteks.
· Narva Linnavalitsuse Kultuuriosakonnal esitada otsus Narva Linnavalitsuse istungile korralduse vastuvõtmiseks.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajaga kuni viis aastat mittetulundusühingutele.
3. Otsus

Anda MTÜ-le Narva Trans Jalgpallikool, registrikood 80371733, tasuta kasutusse Narva Paju Kooli spordisaali laste treeningute korraldamiseks ajavahemikul 01.10.2022-01.04.2023 Narva Paju Kooli juhtkonnaga kooskõlastatud graafiku alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Katri Raik
Linnapea






Üllar Kaljuste









Linnasekretär
